CELEX: 62009CN0028
Language: lv
Date: 2009-01-21 00:00:00
Title: Lieta C-28/09: Prasība, kas celta 2009. gada 21. janvārī — Eiropas Kopienu Komisija/Austrijas Republika

21.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 69/28
            
         Prasība, kas celta 2009. gada 21. janvārī — Eiropas Kopienu Komisija/Austrijas Republika
   (Lieta C-28/09)
   (2009/C 69/51)
   Tiesvedības valoda — vācu
   Lietas dalībnieki
   
      Prasītāja: Eiropas Kopienu Komisija (pārstāvji — P. Oliver, A. Alcover San Pedro un B. Schima)
   
      Atbildētāja: Austrijas Republika
   Prasītājas prasījumi:
   
               —
            
            
               atzīt, ka, nosakot aizliegumu noteiktā autostrādes A 12 posmā braukt kravas automašīnām ar pilnu masu, kas lielāka par 7,5 t, kuras pārvadā noteikta veida preces, Austrijas Republika nav izpildījusi EKL 28. un 29. pantā paredzētos pienākumus;
            
         
               —
            
            
               piespriest Austrijas Republikai atlīdzināt tiesāšanās izdevumus.
            
         Pamati un galvenie argumenti
   Sektorāla aizlieguma noteikšana uz autostrādes A 12 attiecībā uz vairāk kā 7,5 t smagām kravas automašīnām, kuras pārvadā noteikta veida preces, esot uzskatāms par pasākumu, kuram ir kvantitatīvam ierobežojumam līdzvērtīga iedarbība un tādējādi tas esot pretrunā EKL 28. un 29. pantam. Apstrīdētais pasākums neesot nedz vajadzīgs, nedz piemērots, lai uzlabotu gaisa kvalitāti uz autostrādes A 12, kā tas paredzēts Kopienu tiesībās, jo tas neesot mērķtiecīgs un neesot ņemta vērā iespēja piemērot tādus mazāk ierobežojošus pasākumus, kā pastāvīgi ātruma ierobežojumi vai braukšanas aizliegumi atkarībā no emisiju apmēra. Atbildētāja turklāt neesot norādījusi nekādas alternatīvas, kas būtu piemērotas pārvadājumu veikšanai uz [konkrētās] autostrādes.